Desfășurare militară a Chinei în apropiere de Taiwan
Provocările Chinei către Taiwan continuă. Ministerul taiwanez al Apărării a anunțat vineri că un total de 36 de avioane au fost detectate în jurul Taiwanului în ultima zi. Este cea mai semnificativă desfășurare militară din acest an, potrivit AFP.
"Treisprezece avioane au trecut linia mediană a Strâmtorii Taiwan", o demarcaţie neoficială între China şi Taiwan, pe care Beijingul nu o recunoaşte, a anunţat ministerul taiwanez.
Taiwan is China's Taiwan, China reminds U.S. China reminds the U.S. that Taiwan is China's Taiwan, the Taiwan issue is a matter for the Chinese people, said Chinese Foreign Ministry spokesperson Lin Jian at a regular briefing in Beijing on March 21. Credit@CGTNOfficial pic.twitter.com/NkVflNG7FJ
— Zhang Meifang (@CGMeifangZhang) March 21, 2024
În intervalul ultimelor 24 de ore, până vineri la ora locală 6.00 (0.00, ora României), ministerul a raportat și detectarea a șase nave de război care opera în jurul insulei. Joi seara, ministerul a anunțat că au fost detectate 20 de avioane de vânătoare, drone și avioane de transport.
Într-o etapă anterioară, în decursul a 24 de ore până joi la ora locală 6.00, au fost observate 32 de aeronave militare.
Taiwanul este o insulă autonomă asupra căreia Beijingul își revendică suveranitatea. China consideră Taiwan parte integrantă a teritoriului chinez. Gigantul asiatic manifestă intenții de a o recuceri în viitor, inclusiv prin forță, dacă va fi necesar. Beijingul a intensificat presiunea militară și politică asupra insulei după alegerile din 2016. Este anul în care Tsai Ing-wen a devenit președinte. Aceasta nu recunoaște revendicările Chinei cu privire la insulă.
Numeroase manevre militare au fost observate după alegerile prezidențiale din 13 ianuarie. Atunci a fost ales vicepreședintele Lai Ching-te, o figură puțin apreciată la Beijing.
Presa rusă susține că Beijingul se pregătește să invadeze Taiwanul
La sfârșitul lunii trecute, presa rusă a scris că Taiwanul ar urma să fie invadat de China anul acesta. Rușii anunță că insula va fi alipită până la data de 1 octombrie, când se sărbătoresc 75 de ani de la întemeierea Republicii Populare Chineze. De menționat că, presa rusă nu folosește termenul de război sau invazie. Denumirea este operațiune militară.
Wang Huning, membru al Biroului Politic al Comitetului Central al Partidului Comunist Chinez (PCC), s-a întâlnit cu membrii de vârf ai PCC în legătură cu problema Taiwanului. El a declarat că orice încercare a Taipeiului de a-și declara independența trebuie respinsă. Mai mult, el a spus că trebuie blocată orice intervenție externă.
La Washington și în Taiwan, mulți se întreabă dacă toate acestea sunt doar exagerări. Sau dacă Beijingul intenționează cu adevărat să cucerească Taiwanul la timp pentru cea de-a 75-a aniversare, scrie Nezavisimaya Gazeta.
Reuters și alte agenții de știri occidentale consideră declarația lui Wang ca fiind o dovadă că Beijingul a intensificat presiunea asupra Taiwanului. În plus, se apropie o ocazie istorică, deoarece la 1 octombrie se împlinesc 75 de ani de la proclamarea Republicii Populare Chineze în 1949.
"Situația din jurul Taiwanului s-a îmbunătățit marginal după întâlnirea lui Xi Jinping cu președintele american Joe Biden de anul trecut, dar rămâne tensionată. În ceea ce-l privește pe Wang Huning, este de datoria sa să se exprime pe această temă", a declarat pentru sursa citată, Vasily Kashin, cercetător principal la Școala Superioară de Economie.